શહેરના નવલનગર વિસ્તારમાં રહેતી નમ્રતા કાનાબારના પ્રકાશ પરમાર સાથે પ્રેમલગ્ન થયા હતા. બંનેના લગ્ન જીવનમાં ખટરાગ ચાલતો હોઈ નમ્રતા છેલ્લા થોડા સમયથી રિસામણે આવી હતી. આજરોજ પ્રકાશ પત્નીને મળવા આવ્યો હતો. દરમિયાન કોઈપણ કારણોસર બંને વચ્ચે બોલાચાલી થતા ઉશ્કેરાયેલા પ્રકાશે પત્ની પર આડેધડ છરીના ઘા ઝીંક્યા હતા. બંનેને છોડાવવા ગયેલા સાસુ મીનાબેનને પણ છરીના ઘા માર્યા હતા. જેને પગલે પત્ની નમ્રતાનું કરૂણ મોત નિપજ્યું હતું. જ્યારે સાસુને ઇજા થતાં સારવાર માટે ખસેડાયા હતા.